كبلي نبي كالو امكلم الطير .. 2013
اكو كبلي نبي كالو امكلم الطير ..
مو ذنبك حلاتك كل ذنب مابيك
ولكن صوج كلبي الماكدر يصبر
اشكد ردت اكتفي بالنظره الاولى وياك
اغمظ والفصوص من الجفن تطفر
يانظرة براءه اظل براءه وياك
اذا نظراتي جانت بالجلد تحفر
امغير لونهن بس شفت لون شفاك
اخذلك هيج واحد من بعد يخزر
اليسمع دفو صوتك يوكع بشده
وما اصدك وراهه ايظل صبر عنده
اكو كبلي نبي كالو امكلم الطير
واني اول انسان ايكلم الورده
هنياله الهوه اليمك بكيفه ايفوت
ماتحمر اخدوده ومستحه اترده
ولا يستأذنك يلزمله شي لو لا
او يقترب منك خايف اتصده
هم جان اسم غيرك باللعب ينكال
من تلعب وياهم ياورد شده
ايهاب المالكي ..